*Zadanie č.3*

1. Vyberiete si pracovné podklady (skeny z mapy) podľa rozpisu; obrázok sa dá zväčšiť cca **2 x** – je lepšie čitateľný
2. Vytlačíte podklad (aspoň v čb , **ideálne** vo farebnej verzii)
3. Urobíte si tabuľku podľa vzoru:

|  |  |  |  |
| --- | --- | --- | --- |
| ***Por.č.*** | ***Značka*** | ***Význam*** | ***Druh \**** |
| 1. | ^ | pasienok | M |
| 2. | atď. |  |  |
|  |  |  |  |

Druh\* : M – mierková (obrysová), L – líniová, B – bodová (symbolická)

1. Pomocou „Kľúča mapových značiek „ (v prílohe) identifikujete mapové značky, nájdené na svojich podkladoch. Z každého druhu je nutné zaregistrovať **aspoň**  **10** značiek
2. Na kópii podkladu identifikovanú značku zakrúžkujete a označíte číslom zo zoznamu – tabuľky.
3. Zadanie bude obsahovať: titulku, úlohu, vypracovanie (vyššie spomínaná tabuľka), podklady s vyznačením značiek

*Úloha:*

1. Na základe štúdia topografických máp ŠMD v mierke 1 : 10. 000 nakreslite min. 50 mapových značiek, ktoré sa nachádzajú na týchto mapových listoch.
2. Znázornené značky charakterizujte (P - plošná, L- líniová, S - symbolická) a uveďte ich význam.

*Zadanie č.4*

1. Podľa rozpisu si vyhľadáte svoj mapový podklad a rez na ňom. Rezy sú označené následovne: **1 – 1´** (začiatok – koniec)
2. Vytlačíte si podklad z prílohy podľa rozpisu, na konštrukciu budete potrebovať milimetrový (alebo aspoň štvorčekový) papier.
3. Podľa teórie, zaslanej minule a priloženej aj teraz zostrojíte rez – podľa rozpisu buď neprevýšený (označený 4A1), alebo prevýšený (označený napr. 4B2p), pričom má byť prevýšenie 2-násobné. Značí to, že „dĺžka“ profilu je v mierke mapy, t.j. 100 m = 1 cm, „výška“ profilu bude 100 m = 2x1 = 2 cm .
4. Pri konštrukcii profilu bude stačiť, ak budete brať do úvahy len zvýraznené vrstevnice (päťnásobky základného intervalu) – vo Vašom prípade násobky 25 m (X,00; X,25; X,50; X,75; X,00, ...).
5. Na profile vyznačte zvislou šípkou ↓ terénne objekty s popisom (napr. rieka Hornád, lesná cesta, ☼ kóta 625, lom rezu,...), číslo profilu (napr. **1 – 1´** ), orientáciu profilu podľa „veternej ružice“ : napr. V – Z, SZ – JV, ZJZ – VSV a pod. – podľa konkrétnej situácie na Vašom profile.
6. Zadanie bude obsahovať: titulku, úlohu, vypracovanie – konštrukciu profilu, podklad z mapy s vyznačením rezu.

*Úloha :*

1. Zostrojte pomocou tzv. prúžkovej metódy z topografickej mapy M 1 : 10.000 ŠMD topografický profil

a, neprevýšený

b, 2 x prevýšený

1. Na profile vyznačte orientáciu profilu, vertikálnu a horizontálnu mierky (neprevýšený, prevýšený 2 x), orientačné body profilu, a pod.